Den Vest-Sjællandske Avis, 1825-04-01
Oversigt over Dagens udenlandske Nyeheder. Obligationerne af det Græske Laan ere faldne 4 PC. i London, som tilskrives den uvisse Forfatning hvori de østlige Anliggender for nærværende Tid svæve. – Den Østerrigske Jagttager meddeler nye Efterretninger fra Grækenland som naae til den 22de Januar, og som ere af et gunstigere Jndhold end de, som dette Blad pleier at meddeele; thi for det første bekræfter den Efterretningen om at den Græske Regiering har tilfægtet sig en fuldkommen Seier over sine Modstandere; ogsaa bekræfter den Efterretningen og Warwakis Død. – Fra det vestlige Grækenland meddeeler den temmelig udførlige Efterretninger, som vel paa den ene Side viser hvor urolig og uordnet den indvortes Tilstand, er i Grækenland, men tillige ogsaa hvorledes man bestræber sig til efterhaanden at bringe Orden tilveie og sætte den indvortes Bestyrelse paa en fast Fod, saaledes blev i de første Dage af dette Aar holdet en Forsamling i Anatolico af omtrent 100 Personer; hvoriblandt vare 50 Deputerede fra de forskiellige Deele af Grækenland og 30 militaire Chefer, hvilke havde indqvarteret sig med de Tropper, som fulgte med dem i Landsbyerne omkring Anatolico, for at forhindre al Foruroligelse. Gouverneuren Maurokordato var tilstæde; men tog ikke skriftlig Deel i Forhandlingerne. Hensigten aff denne Forsamling var at overlægge hvorledes Tropperne kunne blive underholdte paa en regelmæssig Maade og de Uordener, som de begaae mod Jndvaanern. forhindres. Forsamlingen udstædte en Adresse til det udøvende Raad i Napoli di Romania, hvori det skildrede de vestlige Provinsers sørgelige Tilstand, anbefalede dem til Regieringens Omsorg og lovede den Lydighed. Forsamlingen modtog mange Bønskrifter fra forskiellige Egne, hvori man besværede sig over Soldaternes Udsugelser; man erkiendte derfor Nødvendigheden af at sørge for Troppernes Underholdning paa en regelmæssig Maade, men Forsamlingen fandt stor Vanskelighed ved at bringe de fornødne Fonds tilveie. Den 5te Jan. blev Forsamlingen sluttet og nu først anmeldte Maurokordato for den, at han var bleven udnævnet til General=Sekretair ved Centralregieringen i Napoli til at bestyre Forretningerne i hans Fraværelse blev udvalgt en Commission, som skal bestaae af G. Spaniolak, C. Patala og Dr. Mayer (Redakteuren af den Helleniske Chronik). Da Møderne bleve sluttede, som bleve holdte i den hellige Jomfrues Kirke, saa holdt Præsten og Senatoren Spyridon Trikupi en Prædiken, hvori han iblandt fleere velmeenende Formanninger sagde: Det fattige og ødelagte Folk klager ikke, det vil ikke engang at de Tyrkiske Mennesker, men blot at de Tyrkiske Forholdsregler skulle tilintetgiøres, og at Retfærdigheden skal sættes paa Thronen. Neppe var denne Prædiken sluttet, førend heele Bygningen blev rystet af et frygtelig Jordskælv; Præsten begyndte derpaa paanye at tale og sagde: Retfærdighed er endnu ikke sat paa Thronen, Gud er fortørnet paa os, skiælver J Ugudelige og Uretfærdige, Alle flygtede og hermed var Congressen i Anatolico forbie. Maurocordato er ledsaget af Senatoren Tri kup og General Blacopulo afreist fra Missolunghi til Napoli, ogsaa den 17de Febr. om Aftenen bemærkede man en Jordrystelse i Bucharest, hvorpaa der fulgte en meget stærk Kulde. – Fra Constantinopel høres intet undtagen om Udrustninger. Man siger, at Forholdet imellem Sultanen og Paschaen af Ægypten er temmelig spændt; en Deel af Jbrahims Flaade er kommen tilbage til Alexandria for at repareres.